
104 DR 30.6.2009 

 
 

Saya terlebih dahulu ingin mengucapkan syabas dan tahniah kepada Yang 
Berhormat Menteri yang telah membentangkan rang undang-undang ini kerana saya 
percaya ianyalah bertujuan untuk memperkemaskan perjalanan Bank Negara kita iaitu 
sebagai central agency, dengan izin, yang memantau keadaan ekonomi negara. 
Keupayaan Bank Negara memainkan peranannya adalah sangat penting bagi menjaga 
kebajikan rakyat dalam negara kita ini. Daripada segi ekonominya, sosial, kesihatan dan 
sebagainya berpunca daripada kejayaan. Daripada segi kita memperjuangkan ekonomi 
rakyat dan saya memang berharap bahawa dengan kelulusan rang undang-undang ini, 
pihak Bank Negara dan kerajaan benar-benar akan menggunakan peluang dan 
kesempatan ini sebaiknya. 

Saya juga ingin mengambil kesempatan ini Tuan Yang di-Pertua, sebenarnya apa 
juga sistem, apa juga kaedah yang kita perkenalkan bagi tujuan yang baik, Ianya juga 
banyak bergantung pada pihak yang melaksanakan peraturan dan kuasa yang diberikan 
kepadanya. Jadi, faktor kemanusiaan dalam sistem ini adalah amat penting. Jadi dengan 
sebab itu, pemilihan kepimpinan peringkat Bank Negara dan juga jawatankuasa yang 
disebutkan dalam rang undang-undang ini mestilah terdiri daripada orang-orang yang 
credible, orang-orang yang mempunyai kewibawaan, pengetahuan dan kemahiran bagi 
tujuan memenuhi tanggungjawab mereka yang kita harapkan. 

Setakat ini kita amat berbangga dengan peranan yang dimainkan oleh Tan Sri Dr. 
Zetty selaku Gabenor Bank Negara kita yang mana kita lihat bahawa ekonomi negara kita 
walaupun dunia dilanda oleh krisis yang paling teruk dalam sejarah, namun kita boleh 
bertahan dan rakyat boleh hidup dalam keadaan yang tidak seperti mana yang dialami oleh 
beberapa negara yang lain. Tadi disebutkan oleh Yang Berhormat dari Indera Mahkota di 
atas kejatuhan nilai aset negara sebagaimana yang beliau petik daripada ucapan mantan 
Perdana Menteri, ini bukanlah perkara yang luar biasa dalam keadaan sekarang di mana 
negara kita menghadapi krisis ekonomi dunia.  

Malah di Amerika Syarikat, satu kuasa ekonomi dunia pun menghadapi kejatuhan 
nilai aset mereka yang jauh lebih besar daripada negara kita ini. Tuan Yang di-Pertua, saya 
ingin menarik perhatian Yang Berhormat Menteri untuk diberikan pertimbangan secara 
khusus berhubung dengan peranan Bank Negara yang memantau bank-bank komersial 
dan institusi-institusi kewangan yang lain yang merupakan badan-badan ataupun 
corporation perniagaan untuk menjayakan matlamat ekonomi negara. Satu aspek ialah kita 
memang mendengar dan juga percaya kepada kenyataan yang dibuat oleh kerajaan iaitu 
Bank Negara telah mengarahkan bank-bank komersial dan institusi kewangan dalam 
negara kita ini untuk memberikan pinjaman kepada pengusaha-pengusaha ataupun 
peniaga-peniaga supaya ianya dapat membantu memulihkan kedudukan ekonomi negara 
kita ini dan memacu perkembangan ekonomi negara seterusnya.   

■ 1900 

 Arahan yang sedemikian telah pun diberikan kepada bank-bank. Akan tetapi, saya 
juga mendapat rungutan daripada masyarakat perniagaan, pengusaha yang mengadu 
bahawa banyak bank-bank komersial ini yang agak berat ataupun dalam bahasa Inggeris 
dengan izin, disebut reluctant untuk memberi pinjaman kepada peniaga-peniaga dan 
mereka begitu ketat sekali syarat-syarat yang dikenakan. Malah, banyak juga kes-kes yang 
mereka, bukannya membuat keputusan secara profesional berdasarkan kepada daya maju 
projek, feasibility project. Akan tetapi, kadang-kadang bersifat personel, mengambil sikap 
acuh tidak acuh, endah tidak endah kepada pemohon-pemohon pinjaman daripada 
masyarakat perniagaan.   

 Ini satu keadaan yang perlu ditangani kalau tidak, ianya tidak membantu kepada 
matlamat kerajaan, usaha kerajaan sebagaimana yang saya sebutkan tadi. Selain daripada 
itu, saya juga menerima aduan daripada masyarakat perniagaan menghadapi masalah 
dengan sesetengah bank, bukan semua bank yang mengenakan syarat yang tidak 
termasuk di dalam syarat yang sepatutnya. Ada yang meminta komisen di atas pinjaman 
yang dipohon, meminta komisen 5 peratus, certain peratus, ada peratusan komisen yang 
diminta. Maknanya, kalau pinjaman yang dipohon sebanyak RM1 juta, kalau dikenakan 
komisen sebanyak 10 peratus, maka sudah RM100 ribu. Kalau RM10 juta, RM1 juta.  



Saya terlebih dahulu ingin mengucapkan syabas dan tahniah kepada Yang Berhormat Menteri yang telah membentangkan rang undang-undang ini kerana saya percaya ianyalah bertujuan untuk memperkemaskan perjalanan Bank Negara kita iaitu sebagai central agency, dengan izin, yang memantau keadaan ekonomi negara. Keupayaan Bank Negara memainkan peranannya adalah sangat penting bagi menjaga kebajikan rakyat dalam negara kita ini. Daripada segi ekonominya, sosial, kesihatan dan sebagainya berpunca daripada kejayaan. Daripada segi kita memperjuangkan ekonomi rakyat dan saya memang berharap bahawa dengan kelulusan rang undang-undang ini, pihak Bank Negara dan kerajaan benar-benar akan menggunakan peluang dan kesempatan ini sebaiknya. Saya juga ingin mengambil kesempatan ini Tuan Yang di-Pertua, sebenarnya apa juga sistem, apa juga kaedah yang kita perkenalkan bagi tujuan yang baik, Ianya juga banyak bergantung pada pihak yang melaksanakan peraturan dan kuasa yang diberikan kepadanya. Jadi, faktor kemanusiaan dalam sistem ini adalah amat penting. Jadi dengan sebab itu, pemilihan kepimpinan peringkat Bank Negara dan juga jawatankuasa yang disebutkan dalam rang undang-undang ini mestilah terdiri daripada orang-orang yang credible, orang-orang yang mempunyai kewibawaan, pengetahuan dan kemahiran bagi tujuan memenuhi tanggungjawab mereka yang kita harapkan. Setakat ini kita amat berbangga dengan peranan yang dimainkan oleh Tan Sri Dr. Zetty selaku Gabenor Bank Negara kita yang mana kita lihat bahawa ekonomi negara kita walaupun dunia dilanda oleh krisis yang paling teruk dalam sejarah, namun kita boleh bertahan dan rakyat boleh hidup dalam keadaan yang tidak seperti mana yang dialami oleh beberapa negara yang lain. Tadi disebutkan oleh Yang Berhormat dari Indera Mahkota di atas kejatuhan nilai aset negara sebagaimana yang beliau petik daripada ucapan mantan Perdana Menteri, ini bukanlah perkara yang luar biasa dalam keadaan sekarang di mana negara kita menghadapi krisis ekonomi dunia. Malah di Amerika Syarikat, satu kuasa ekonomi dunia pun menghadapi kejatuhan nilai aset mereka yang jauh lebih besar daripada negara kita ini. Tuan Yang di-Pertua, saya ingin menarik perhatian Yang Berhormat Menteri untuk diberikan pertimbangan secara khusus berhubung dengan peranan Bank Negara yang memantau bank-bank komersial dan institusi-institusi kewangan yang lain yang merupakan badan-badan ataupun corporation perniagaan untuk menjayakan matlamat ekonomi negara. Satu aspek ialah kita memang mendengar dan juga percaya kepada kenyataan yang dibuat oleh kerajaan iaitu Bank Negara telah mengarahkan bank-bank komersial dan institusi kewangan dalam negara kita ini untuk memberikan pinjaman kepada pengusaha-pengusaha ataupun peniaga-peniaga supaya ianya dapat membantu memulihkan kedudukan ekonomi negara kita ini dan memacu perkembangan ekonomi negara seterusnya. # 1900. Arahan yang sedemikian telah pun diberikan kepada bank-bank. Akan tetapi, saya juga mendapat rungutan daripada masyarakat perniagaan, pengusaha yang mengadu bahawa banyak bank-bank komersial ini yang agak berat ataupun dalam bahasa Inggeris dengan izin, disebut reluctant untuk memberi pinjaman kepada peniaga-peniaga dan mereka begitu ketat sekali syarat-syarat yang dikenakan. Malah, banyak juga kes-kes yang mereka, bukannya membuat keputusan secara profesional berdasarkan kepada daya maju projek, feasibility project. Akan tetapi, kadang-kadang bersifat personel, mengambil sikap acuh tidak acuh, endah tidak endah kepada pemohon-pemohon pinjaman daripada masyarakat perniagaan. Ini satu keadaan yang perlu ditangani kalau tidak, ianya tidak membantu kepada matlamat kerajaan, usaha kerajaan sebagaimana yang saya sebutkan tadi. Selain daripada itu, saya juga menerima aduan daripada masyarakat perniagaan menghadapi masalah dengan sesetengah bank, bukan semua bank yang mengenakan syarat yang tidak termasuk di dalam syarat yang sepatutnya. Ada yang meminta komisen di atas pinjaman yang dipohon, meminta komisen 5 peratus, certain peratus, ada peratusan komisen yang diminta. Maknanya, kalau pinjaman yang dipohon sebanyak RM1 juta, kalau dikenakan komisen sebanyak 10 peratus, maka sudah RM100 ribu. Kalau RM10 juta, RM1 juta.